CELEX: 32021R1452
Language: sk
Date: 2021-09-03 00:00:00
Title: Vykonávacie nariadenie Komisie (EÚ) 2021/1452 z 3. septembra 2021, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky hydrogenuhličitan draselný ako účinnej látky s nízkym rizikom a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

6.9.2021   
               
               
                  SK
               
               
                  Úradný vestník Európskej únie
               
               
                  L 313/30
               
            
         VYKONÁVACIE NARIADENIE KOMISIE (EÚ) 2021/1452
         z 3. septembra 2021,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh obnovuje schválenie účinnej látky hydrogenuhličitan draselný ako účinnej látky s nízkym rizikom a ktorým sa mení príloha k vykonávaciemu nariadeniu Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 20 ods. 1 v spojení s jeho článkom 22 ods. 1,
         keďže:
         
                     (1)
                  
                  
                     Smernicou Komisie 2008/127/ES (2) sa látka hydrogenuhličitan draselný 1. septembra 2009 zahrnula ako účinná látka do prílohy I k smernici Rady 91/414/EHS (3).
                  
               
                     (2)
                  
                  
                     Účinné látky zahrnuté do prílohy I k smernici 91/414/EHS sa považujú za schválené podľa nariadenia (ES) č. 1107/2009 a uvádzajú sa v časti A prílohy k vykonávaciemu nariadeniu Komisie (EÚ) č. 540/2011 (4).
                  
               
                     (3)
                  
                  
                     Platnosť schválenia účinnej látky hydrogenuhličitan draselný, ako sa stanovuje v časti A prílohy k vykonávaciemu nariadeniu (EÚ) č. 540/2011, sa končí 31. augusta 2022.
                  
               
                     (4)
                  
                  
                     V súlade s článkom 1 vykonávacieho nariadenia Komisie (EÚ) č. 844/2012 (5) boli v lehote stanovenej v uvedenom článku predložené žiadosti o obnovenie schválenia účinnej látky hydrogenuhličitan draselný.
                  
               
                     (5)
                  
                  
                     Žiadatelia predložili doplňujúcu dokumentáciu, ktorá sa vyžaduje podľa článku 6 vykonávacieho nariadenia (EÚ) č. 844/2012. Spravodajský členský štát skonštatoval, že žiadosť je úplná.
                  
               
                     (6)
                  
                  
                     Spravodajský členský štát vypracoval v spolupráci so spoluspravodajským členským štátom návrh hodnotiacej správy o obnovení schválenia a 19. decembra 2019 ho predložil Európskemu úradu pre bezpečnosť potravín (ďalej len „úrad“) a Komisii. Úrad sprístupnil doplňujúcu súhrnnú dokumentáciu verejnosti a začal verejnú konzultáciu k návrhu hodnotiacej správy o obnovení schválenia. Úrad takisto zaslal návrh hodnotiacej správy o obnovení schválenia žiadateľom a členským štátom na pripomienkovanie a prijaté pripomienky postúpil Komisii.
                  
               
                     (7)
                  
                  
                     Úrad 20. apríla 2021 oznámil Komisii svoj záver (6), pokiaľ ide o to, či možno očakávať, že látka hydrogenuhličitan draselný bude spĺňať kritériá schválenia stanovené v článku 4 nariadenia (ES) č. 1107/2009.
                  
               
                     (8)
                  
                  
                     Komisia predložila 5. a 6. júla 2021 Stálemu výboru pre rastliny, zvieratá, potraviny a krmivá správu o obnovení schválenia a návrh nariadenia týkajúci sa hydrogenuhličitanu draselného.
                  
               
                     (9)
                  
                  
                     Vyzvala žiadateľov, aby predložili svoje pripomienky k záveru úradu a v súlade s článkom 14 ods. 1 tretím pododsekom vykonávacieho nariadenia (EÚ) č. 844/2012 aj k správe o obnovení schválenia. Žiadatelia predložili svoje pripomienky, ktoré boli dôkladne preskúmané.
                  
               
                     (10)
                  
                  
                     V prípade jedného alebo viacerých reprezentatívnych použití minimálne jedného prípravku na ochranu rastlín s obsahom účinnej látky hydrogenuhličitan draselný sa dospelo k záveru, že kritériá na schválenie uvedené v článku 4 nariadenia (ES) č. 1107/2009 sú splnené.
                  
               
                     (11)
                  
                  
                     Hodnotenie rizika v prípade obnovenia schválenia účinnej látky hydrogenuhličitan draselný vychádza z obmedzeného počtu reprezentatívnych použití, ktorými sa však neobmedzujú použitia, na ktoré možno prípravky na ochranu rastlín s obsahom účinnej látky hydrogenuhličitan draselný autorizovať. Preto je vhodné nezachovať obmedzenie týkajúce sa jej používania ako fungicídu alebo insekticídu.
                  
               
                     (12)
                  
                  
                     Komisia sa ďalej domnieva, že hydrogenuhličitan draselný je účinná látka s nízkym rizikom podľa článku 22 nariadenia (ES) č. 1107/2009. Hydrogenuhličitan draselný nie je problémová látka a spĺňa podmienky stanovené v bode 5.1 prílohy II k nariadeniu (ES) č. 1107/2009. Preto je vhodné obnoviť schválenie účinnej látky hydrogenuhličitan draselný ako látky s nízkym rizikom.
                  
               
                     (13)
                  
                  
                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.
                  
               
                     (14)
                  
                  
                     Vykonávacím nariadením Komisie (EÚ) 2021/745 (7) sa obdobie platnosti schválenia účinnej látky hydrogenuhličitan draselný predĺžilo do 31. augusta 2022, aby bolo možné dokončiť postup obnovenia schválenia pred uplynutím uvedeného obdobia. Keďže sa však rozhodnutie o obnovení schválenia prijíma pred uplynutím uvedeného predĺženého obdobia platnosti schválenia, toto nariadenie by sa malo začať uplatňovať pred uvedeným dátumom.
                  
               
                     (15)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Obnovenie schválenia účinnej látky
            Schválenie účinnej látky hydrogenuhličitan draselný ako účinnej látky s nízkym rizikom sa obnovuje v súlade s prílohou I.
         
         
            Článok 2
            Zmeny vykonávacieho nariadenia (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
         
         
            Článok 3
            Nadobudnutie účinnosti a dátum uplatňovania
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. novembra 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. septembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 309, 24.11.2009, s. 1.
         
            (2)  Smernica Komisie 2008/127/ES z 18. decembra 2008, ktorou sa mení a dopĺňa smernica Rady 91/414/EHS s cieľom zaradiť niektoré účinné látky (Ú. v. EÚ L 344, 20.12.2008, s. 89).
         
            (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
         
            (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
         
            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).
         
            (6)  Záver z partnerského preskúmania účinnej látky hydrogenuhličitan draselný z hľadiska posúdenia rizika pesticídov. Vestník EFSA (EFSA Journal) (2021) 10.2903/j.efsa.2021.6593. K dispozícii online: www.efsa.europa.eu.
         
            (7)  Vykonávacie nariadenie Komisie (EÚ) 2021/745 zo 6. mája 2021, ktorým sa mení vykonávacie nariadenie (EÚ) č. 540/2011, pokiaľ ide o predĺženie období schválenia účinných látok síran amónno-hlinitý, kremičitan hlinitý, beflubutamid, bentiavalikarb, bifenazát, boskalid, uhličitan vápenatý, kaptán, oxid uhličitý, cymoxanil, dimetomorf, etefón, výťažok z čajovníka, famoxadón, zvyšky z destilácie tuku, C7-C20 mastné kyseliny, flumioxazín, fluoxastrobín, flurochloridón, folpet, formetanát, kyselina giberelínová, giberelíny, heptamaloxyloglukán, hydrolyzované proteíny, síran železnatý, metazachlór, metribuzín, milbemektín, Paecilomyces lilacinus (kmeň 251), fénmedifám, fosmet, pirimifos-metyl, rastlinné oleje/repkový olej, hydrogenuhličitan draselný, propamokarb, protiokonazol, kremenný piesok, rybí olej, repelenty (podľa pachu) živočíšneho alebo rastlinného pôvodu/ovčí tuk, S-metolachlór, lineárne motýlie feromóny, tebukonazol a močovina (Ú. v. EÚ L 160, 7.5.2021, s. 89).
      
      
         
            PRÍLOHA I
            
                        
                           Všeobecný názov, identifikačné čísla
                        
                     
                     
                        
                           IUPAC názov
                        
                     
                     
                        
                           Čistota
                            (1)
                        
                     
                     
                        
                           Dátum schválenia
                        
                     
                     
                        
                           Schválenie platí do
                        
                     
                     
                        
                           Osobitné ustanovenia
                        
                     
                  
                        hydrogenuhličitan draselný
                        CAS č. 298-14-6
                        CIPAC č. 853
                     
                     
                        hydrogenuhličitan draselný
                     
                     
                        990 g/kg
                     
                     
                        1. novembra 2021
                     
                     
                        31. októbra 2036
                     
                     
                        Pri uplatňovaní jednotných zásad, ktoré sa uvádzajú v článku 29 ods. 6 nariadenia (ES) č. 1107/2009, sa musia zohľadniť závery uvedené v správe o obnovení schválenia hydrogenuhličitanu draselného, a najmä dodatky I a II k nej.
                     
                  
               (1)  Ďalšie podrobnosti o identite a špecifikácii účinnej látky sú uvedené v správe o obnovení schválenia.
         
      
      
         
            PRÍLOHA II
            Príloha k vykonávaciemu nariadeniu (EÚ) č. 540/2011 sa mení takto:
            
                        1.
                     
                     
                        V časti A sa vypúšťa zápis 244 týkajúci sa hydrogenuhličitanu draselného.
                     
                  
                        2.
                     
                     
                        V časti D sa dopĺňa tento zápis:
                        
                                    
                                       Číslo
                                    
                                 
                                 
                                    
                                       Všeobecný názov, identifikačné čísla
                                    
                                 
                                 
                                    
                                       IUPAC názov
                                    
                                 
                                 
                                    
                                       Čistota
                                    
                                 
                                 
                                    
                                       Dátum schválenia
                                    
                                 
                                 
                                    
                                       Schválenie platí do
                                    
                                 
                                 
                                    
                                       Osobitné ustanovenia
                                    
                                 
                              
                                    „32
                                    
                                 
                                 
                                    hydrogenuhličitan draselný
                                    CAS č.
                                    298-14-6
                                    CIPAC č. 853
                                 
                                 
                                    IUPAC názov: hydrogenuhličitan draselný
                                 
                                 
                                    990 g/kg
                                 
                                 
                                    1. novembra 2021
                                 
                                 
                                    31. októbra 2036
                                 
                                 
                                    Pri uplatňovaní jednotných zásad, ktoré sa uvádzajú v článku 29 ods. 6 nariadenia (ES) č. 1107/2009, sa musia zohľadniť závery uvedené v správe o obnovení schválenia hydrogenuhličitanu draselného, a najmä dodatky I a II k nej.“